**Siguldas novada Gada balva sportā 2023**

**Aicinām līdz 5. februārim izvirzīt kandidātus konkursa “Siguldas novada Gada balva sportā 2023” nominācijām.**

**Norādiet katrā nominācijā vienu, Jūsuprāt, atbilstošāko kandidātu (fizisku vai juridisku personu, sporta komandu) un miniet pamatojumu – informāciju par kandidātu sasniegumiem 2023. gadā. Aicinām kandidātus pieteikt no Allažu, Inčukalna, Krimuldas, Lēdurgas, Mālpils un Mores pagasta,** **Siguldas pilsētas un pagasta.**

UZMANĪBU! Anketas bez pamatojuma par nominanta sasniegumiem noteiktajā periodā netiks apkopotas!

**Pieteicējs (vārds, uzvārds un kontaktinformācija)**

**1. Augsto sasniegumu sporta sportists**

Pretendenti par Latvijas izlases pārstāvniecību, piedaloties pieaugušo augstākās meistarības starpvalstu sacensībās (Olimpiskās spēles, Paraolimpiskās spēles, Pasaules spēles, Nedzirdīgo spēles, Pasaules čempionāts, Eiropas čempionāts un pasaules kausa posms, un citas līdzvērtīgas sacensības, tai skaitā komandu sporta spēļu kvalifikācijas turnīros pieaugušajiem).

**2. Latvijas čempioni bērnu, jauniešu, un junioru grupās**

Siguldas novada bērni un jaunieši līdz 25 gadu vecumam, kuri 2023. gadā ieguvuši pirmās vietas Latvijas čempionātos, Latvijas kausa posmu kopvērtējuma, Baltijas čempionātu, Baltijas kausa posmu un kopvērtējuma 1.vietas ieguvēji bērnu, jauniešu un junioru grupās gan individuālajos, gan komandu sporta veidos kādā no atzītās federācijas sporta veidiem.

**3. Nominācija “GADA JAUNAIS SPORTISTS” bērnu un jauniešu sporta kategorijā**

Bērni un jaunieši vecumā līdz 20 gadiem (ieskaitot) par sasniegumiem augsta mēroga starpvalstu sacensībās un valsts mēroga sacensībās gan individuālajos, gan komandu sporta veidos.

**4. Nominācija “GADA JAUNĀ SPORTISTE” bērnu un jauniešu sporta kategorijā**

Bērni un jaunieši vecumā līdz 20 gadiem (ieskaitot) par sasniegumiem augsta mēroga starpvalstu sacensībās un valsts mēroga sacensībās gan individuālajos, gan komandu sporta veidos.

**5. Nominācija “GADA KOMANDA” bērnu un jauniešu sporta kategorijā**

Pretendenti/komandas, kuru sastāvā ir bērni un jaunieši vecumā līdz 20 gadiem, kas pārstāv Siguldas novadu (sasniegumi augsta mēroga starpvalstu sacensībās un valsts mēroga sacensībās komandu sporta veidos).

**6. Nominācija “GADA SKOLOTĀJS”**

Pedagogi, kuri Siguldas novada izglītības iestādēs organizē sportiskās aktivitātes, pārstāv Siguldas novadu citu reģionu un Latvijas mēroga sacensībās.

**7. Nominācija “GADA SPORTISTS” amatieru un tautas sporta kategorijā**

Pretendenti, ņemot vērā dažāda mēroga sacensību rezultātus gan individuālajos, gan komandu sporta veidos, gan komandā startējošos sportistus (valsts mēroga, starpnovadu, novadu sacensībās).

**8. Nominācija “GADA SPORTISTE” amatieru un tautas sporta kategorijā**

Pretendentes ar sasniegumiem dažāda mēroga sacensībās – gan individuālajās, gan komandu (valsts mēroga, starpnovadu, novadu sacensībās).

**9. Nominācija “GADA KOMANDA” amatieru un tautas sporta kategorijā**

Pretendenti/komandas, kas pārstāv Siguldas novadu dažāda mēroga sacensībās (valsts mēroga, starpnovadu, novadu sacensībās).

**10. Nominācija “NEATLAIDĪBA SPORTĀ”**

Pretendenti, kuri ar savu darbību ir pierādījuši, ka nav šķēršļu būt aktīvam jebkurā vecumā, kā arī cilvēki ar funkcionāliem traucējumiem, kuri pārstāv Siguldas novadu dažāda mēroga sacensībās (starptautiska, valsts mēroga, starpnovadu, novadu sacensībās).

**11. Nominācija “GADA SPORTA PASĀKUMS”**

Sporta pasākumi, kas notikuši Siguldas novadā 2022. gadā. Lūdzam norādīt nominanta pamatojumu.

**12. Nominācija “GADA SPORTA ORGANIZĀCIJA”**

Pretendentam norādīt nominanta sasniegumus 2022. gadā.

**13. Nominācija “MŪŽA IEGULDĪJUMS SPORTĀ”**

Pretendenti, kuri dod un/vai ir devuši būtisku ieguldījumu Siguldas novada sporta nozares attīstībā un popularizēšanā. Lūdzam norādīt nominanta sasniegumus.

**Ievērībai!**

Jūsu norādītos personas datus apstrādās pārzinis – Siguldas novada pašvaldība, reģistrācijas numurs LV90000048152, juridiskā adrese: Pils iela 16, Sigulda, Siguldas novads – konkursa “Gada balva sportā” organizēšanai.

Papildu informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība/Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.